Μοτοποδόσφαιρο στην Ελλάδα

Το Μοτοποδόσφαιρο (αγγλικά : MotoBall) ήταν ερασιτεχνικό άθλημα που εισήχθη στην Ελλάδα το 1932 κι έγινε προσπάθεια καθιέρωσης του χωρίς επιτυχία αφού την επόμενη χρονιά ατόνησε. Το άθλημα διεξαγόταν σε γήπεδα ποδοσφαίρου με αναβάτες-αθλητές πάνω σε μοτοσυκλέτες. 

 Ιστορία 
Τον Φεβρουάριο του 1932 ιδρύθηκε ο πρώτος σύλλογος Μοτοποδοσφαίρου, ο Σύνδεσμος Αθλητών Μοτοποδόσφαιρου (ΣΑΜ), όπου με ανακοίνωση του στον τύπο στις 2 Μαρτίου πληροφορούσε ότι είχε δύο αγωνιστικές ομάδες, 12 αθλητές από 6 κάθε ομάδα, έκανε προπονήσεις στο Σκοπευτήριο Καισαριανής και σύντομα θα έδινε αγώνες επίδειξηςΑθλητικός Τύπος, φύλο 2 Μαρτίου 1932 . 

Ο πρώτος αγώνας, επίδειξις, έγινε στο Γήπεδο του Απόλλων στις 3 Απριλίου 1932 ανάμεσα στις 2 προαναφερόμενες ομάδες που είχαν τα διακριτικά χρώματα  κι ονόματα κόκκινοι - πράσινοιΑθλητικός Τύπος, φύλο 4 Απριλίου 1932 . Πριν τον αγώνα έγινε αγώνας ποδοσφαίρου μεταξύ των ανεξάρτητων συλλόγων Ελλάς και Δόξας. Επαναληπτικός αγώνας μεταξύ των δύο συλλόγων έγινε στις 10 Απριλίου, στο ίδιο γήπεδοΑθλητικός Τύπος, φύλο 9 Απριλίου 1932 . Οι συνθέσεις των ομάδων ήταν: πράσινη ομάδα : Αντώνης Ιωάννου, Αγ. Χειλάς, Ν. Πετράτος, Αγ. Μπαχάουερ, Στ. Σκάλτος και Δημήτρης Ζερβός. Κόκκινη ομάδα : Αθ. Παλούμπας, Β. Δουνάκης, Γ. Σαββόπουλος, Αγ. Βερούτης, Αν Βερυκοκάκης, Ι. Αυγουστάκης. Στο τέλος του αγώνα δόθηκε και κύπελλο που αθλοθετήθηκε από την ΕΛΠΑ. 

Σε ανακοίνωση στον τύπο τον Μάιο αναφέρεται ότι ο Πανιώνιος Γ.Σ.Σ. ίδρυσε ανάλογο τμήμα κι προετοιμαζόταν για να αντιμετωπίσει σε αγώνα τον Σ.Α.Μ.Αθλητικός Τύπος, φύλο 11 Μαΐου 1932 . Στις 15 Μαΐου ο Πανιώνιος δίνει τον πρώτο του αγώνα εναντίον του Σ.Α.Μ. όπου ήταν και πρώτος επίσημος αγώνας μεταξύ συλλόγων, ο αγώνας έγινε στο Γήπεδο του Παναθηναϊκού όπου ο Σ.Α.Μ. νίκησε με 3-1 τον ΠανιώνιοΑθλητικός Τύπος, φύλο 18 Μαΐου 1932 .

Το 1933 η ΕΛΠΑ και η Ελληνική Μοτοσυκλεστική Ομοσπονδία είχαν την σκέψη για διοργάνωση αναλόγου πρωταθλήματος με τις ομάδες Σ.Α.Μ, Πανιώνιος, ΑΕΚ, και Νέοι Βύρωνος που διατηρούσαν ομάδεςΑθλητική Κυριακή, φύλλο 5 Φεβρουαρίου 1933.

 Παραπομπές 

Μοτοποδοσφαιρο